كلبيات الشكل

**كلبيات الشكل** (**Caniformia**) هي تنضيمة تحتانية ف التنضيمة كارنيڤورات لي كاتكوّن من لكارنيڤورات لي "كايشبهو ل لكلب". كاتجمع لكلاب (الدياب، التعالب، إلخ.)، الدبوبا، الراكونات، و لعرسيات. زعانفيات الرجلين (لفقمات، لفضاض، و عجول لبحر) حتى هوما كاينين ف واحد التقسيمة وسط هاد لݣروپ. لمركز د التنواع ب النسبة ل كلبيات الشكل كان ف أمريكا الشمالية و شمال أوراسيا. كلبيات الشكل، على عكس سنوريات الشكل (لكارنيڤورات لي "كايديو ل لقط")، لي لمركز د التنواع ديالهم كان ف إفريقيا و جنوب آسيا.

## لوصف

جل لعضاء د هاد لݣروپ عندهوم مخالب ماكايتطواوش من غير (لحوات (Fisher)، لخز (Marten)، قضاعة لما (غير لمخالب لقداميين)، لپانضا لحمر، و قزيبة لخاتم (Ringtail)، و شي نواع د التعالب لي عندهوم مخالب كاتطوى ولا كاتطوى ل النص) و كايميلو باش يكونو كفيين لمشية (Plantigrade - كايتمشاو على كف رجليهوم) (من غير لكلبيات). كاينين وصايف خرين لي كايفرقو كلبيات الشكل على سنوريات الشكل بحال، كلبيات الشكل عندهوم فكاك طوْل ب سنان كتر، و سنان لحايميين قل ف لختيصاص. هوما عاوتاني كايميلو كتر ل جيهة الريجيم لقارت و عادات لماكلة النتيهازيين، ف لوقيتة لي سنوريات الشكل، آپار من الزباديات، مختصين كتر ف ماكلة اللحم. كلبيات الشكل عندهوم بواقة سمعية وحدانية لبيوت ولا مقسمة جوزئياً، مكوّنة من عضم واحد، أمّا سنوريات الشكل، عندهوم بواقة سمعية مدوبلة لبيوت و مكوّنة من جوج عضام مربوطين بجوج بيهوم ف باريير وسطهوم. ف كلبيات الشكل، لغدّة لبصليّة لإحليلية و لحويصلة لمنوية دايماً غايبين عندهوم. ب النسبة ل لقد د لكسدة، عضمة لقضيب عند كلبيات الشكل ف لعادة طوْل من سنوريات الشكل.

## لفاميلات لباقيين
تصغير|الدب لقطبي، أكبر نوع أرضي ف كلبيات الشكل
تصغير|بن عرس الصغير، النوع الصغر ݣاع ف كلبيات الشكل
[تصغير|[پانضا عملاق|لپانضا لعملاق عضو ف كلبيات الشكل، ريجيمو عواشبي ف لغالب]]
[تصغير|[أغرشي ولا تعلب لفينيق، نوع ف كلبيات الشكل مصوّر ف الصحرا لمغريبية]]
كلبيات الشكل فيها تسعود لفاميلات باقيين، و تلاتة لفاميلات منقارضين، معتارف بيهوم حتى هوما. لفاميلات د دابا وحدانيين لعرش على حساب التحاليل لموليكية لفيلوجينية. كلبيات الشكل لأرضيين لي ف لبريّة كايتلقاو ف ݣاع لقارات من غير آنطاركتيكا، ف لوقيتة لي زعانفيات الرجلين موزعين ف ݣاع موحيطات الدنيا.

فاميلة كلبيات - Canidae (لكلاب و لكلبيات لخرين) منهوم الدياب، لكلاب، لقيوط، و التعالب، و زيد شي نواع مامعروفينش بزاف. لفاميلة دابايا مقسمة ل جوج ݣروپات كبار، لكلاب لحقيقيين (قبيلة كليبينات - Canini)، لي فيها تسعود د لݣنوسا، و التعالب لحقيقيين (تعيلبيات - Vulpini) ب جوج ݣنوسا. زيد على هادشي، جوج ݣنوسا بيدائيين فايتين توصفو. شي 35 نوع من لكلبيات لباقيين معتارف بيهوم. لكلبيات هوما أكتر نواع جتيماعيين بينات كلبيات الشكل كاملين، شي خطرات كايعيشو ف رباعة (Pack). لكلب هو أكتر بزولي ف التنواع ب النسبة ل التبدالات ف لبنية د لكسدة.

فاميلة دبيات - Ursidae هوما لكبر ف ݣاع كلبيات الشكل لرضيين. تمنية النواع معتارف بيهوم، مقسمين ل خمسة د لݣنوسا. كايتفاوتو من الدب لقطبي لكبير ف لقد (350–680 كيلوݣرام ف الدكور) ل دب الشمش الصغير ف لقد (30–60 كيلوݣرام ف الدكور) و من لپانضا لعملاق لمهدد ب النقيراض ل الدب لكحل لي شايع بزاف. لخصايل لمشروكين بينات الدبوبا لعصريين منهم، كسدة كبيرة ب رجلين عامرين، قنوفة طويلة، و زغب كرد، و ب رجلين كفّيين لمشية و خمسة د لمخالب ماكايتطواوش، و زنطيط قصير. لغالبية ف الدبوبا قارتين، ب ريجيم منوّع ب شكل كبير لي كايجمع النبات و لحيوان ب جوج. الدب لقطبي هو أكتر دب لحايمي ف هاد لفاميلة ب سباب الجو لقطبي فين كايعيش، و كايميل باش ياكل لفقمات. لپانضا لعملاق هو أكتر دب عواشبي ف هاد لفاميلة و طوّر بزاف د لآضاپطاسيوات، بحال الصبع السادس، سنان مختصين، و عضلات د لفك مجهدين، باش يخليوه ياكل لبامبو ب شكل حصري. الدب لمعݣاز (Sloth bear) عندو آضاپطاسيوات ف لماكلة د النمل و الطيرميتات، ب قنوفة طويلة، مخالب مجهدين، و سنان فوقانيين قداميين غايبين، وخا يقدر ياكل لعسل و لفروي.

فاميلة إيلوريدات - ailuridae مكوّنة من نوع فرّادي، لپانضا لحمر، لي ف واحد لمرة كان كايتعتابر من النسولا د الراكونيات ولا الدبيات، و لاكين دابا تبلاصا ف فاميلتو ل راسو هو و بزاف د النواع لمنقارضين. كايتلقى ف جبال لهيمالايا، ف جنوب الشينوا، نيپال، بوطان، لهند، و پاكيستان. النواع لفوصيليين من هاد لفاميلة تلقاو عاوتاني ف أمريكا الشمالية.

فاميلة ضربانيات - Mephitidae (الضرابن و غريرات الريحة) كانو مكلاصيين ف لعرسيات، و لايني دابا تعتارف بيهوم كا نسل مستاقل عليهوم. الطناش النوع د الضرابن مقسمين ل ربعة د لݣنوسا: ݣنس الضربان - Mephitis (الضرابن لمكبطين و لمخططين، جوج نواع)، ݣنس سپيلوݣالي - Spilogale (الضرابن لمنقطين، ربعة د النواع)، ݣنس مياضاوس - Myadaus (غريرات الريحة، جوج نواع) و ݣنس كونيپاتوس - Conepatus (ضرابن نيف لحلّوف، ربعة د النواع). الجوج النواع د الضربان ف ݣنس مياضاوس كايسكنو ف [إندونيسيا و [لفيليپين؛ و ݣاع النواع د الضرابن لخرين كايسكنو ف لأمريكيتين من كاناضا ل أمريكا لوسطى و الجنوبية.

فاميلة لعرسيات - Mustelidae (لغريرات، بني عرس، و لقضاعات) هي أكبر فاميلة ف لكارنيڤورات، ب 22 ݣنس باقي و ب 57 نوع باقي تقريباً، ف لوقيتة لي هوما منوعين ب زايد ف الشكل، لقد، و السلوك، جل لعرسيات حيوانات صغار ب رجلين قصار، ودنين قصار و ضايرين، و فرو غليض. لعرسيات لحايميين ب شكل طاغي، و ف لوقيتة لي ماشي كولهوم كايتشاركو ف نفس التسنينة، كاملين عندهوم سنان مآضاپطيين على لماكلة د لهبرة، بحال السنان اللحايميين لي كايشرّݣو.

لعضاء من فاميلة الراكونيات - Procyonidae (الراكونات، و لكواتي) هوما حيوانات صغار، ب كسدة مسلوتة و قزازب طوال. تسعطاش النوع باقي ف ستة لݣنوسا معتارف بيهوم دابا. و من غير لكينكاجو، ݣاع الراكونيات عندهوم قزازب مخططين و علمات مفرزين د لوجه، و كيف الدبوبا، الراكونيات كفّيين لمشية. لغالبية د النواع عندهوم مخالب ماكايتطواوش. الراكونيات لبديانيين يقدرو يكونو تعريشة من لكلبيات لي تآضاپطاو على الريجيمات لقارتين كتر.

زعانفيات الرجلين - Pinnipedia ( تقسيمة د لفقمات، لفضاض، و عجول لبحر) هو واحد ݣروپ منوّع و موزّع ب شكل عريض مكّون من بزوليات بحريين نص مائيين لي قراب ل واحد لݣروپ منقارض من زعانفيات الرجلين، إينالياركطوات - Enaliarctos. ف لوقيتة لي الدعامات على وحدانية لعرش ب النسبة ل زعانفيات الرجلين مجهدين، لعالاقة د زعانفيات الرجلين ب لبزوليات لرضيين مازالة ماواضحاش. شي ديراسات كايدعمو لفرضيّة د الدبوبا هوما لقراب لقراب ليهوم، ف لوقيتة لي ديراسات خرين كايدعمو لفرضيّة بلي عندهوم قرابة ل لعرسيات.

زعانفيات الرجلين تفرقو على كلبيات الشكل لخرين هادي 50 مليون عام ف وقيتة لإيوصين.

التقسيمة دابايا مقسمة ل تلاتة د لفاميلات:

فاميلة فقميات - Phocidae (لفقمات لحقيقيين ولا بلا ودن) مكوّنة من 19 نوع من لحيوانات لبحريين ب زايد و لي عندهوم شكل لكسدة كيف لبرميل كايتفاوتو من 45 كيلوݣرام ف التقل و 1.2 ميطرو ف الطول (فقمة لخاتم - Ringed seal)، ل 2,400 كيلو ف التقل و 5 ميطرو ف الطول عند (فقمة لفيل الجنوبية). لفقميات كايتصابو ف ݣاع موحيطات الدنيا.

فاميلة عجليات لبحر - Otaridae (لفقمات ب لودن، عجول لبحر، و فقمات لفرو) موزعين ف ݣاع موحيطات الدنيا من غير الشمال د لموحيط لأطلاسي. هاد ل15 نوع من عجليات لبحر مقسمين ل 7 د لݣنوس كايتفرّزو على لفقميات ب ودنين برّاويين باينين، و ب وجوه كايديو ل "لكلب" كتر، و لقدرة باش يضورو لمجادف اللورانيين دياولهوم ل لقدام.

فاميلة لفضيات - Odobenidae ف هاد لوقيتة كاتجمع نوع فرّادي، لفض - Walrus. زعانفي الرجلين كبير لكسدة و مفرّز ب سبولات (Whiskers) و نياب برّاويين، لفض موزع ب شكل مقطع ف لموحيط الشمالي لقطبي و لبحور الشبه شمال قطبية ف النص الشمالي. هو ف الساس علايفي د الرخويات د د لبيڤالڤ - Bivalve mollusks و شي لاسلسوليات بحريين خرين ف لبلايص لقاعيّين.

[تصغير|لمياسيس، أقدم نوع تعرف ف التنضيمة [كارنيڤورات]]

## التطوور

كلبيات الشكل بانو ل لخطرة اللولى ب صيفتهوم كارنيڤورات كايتشعبطو ف الشجر و كايشبهو ف الشكل ل لخز - Marten ف عصر لإيوصين جوايه 24 مليون عام هادي. مياسيس كوݣنيتوس - Miacis cognitus ف لغالب كان من كلبيات الشكل لبديانيين. بحال بزاف د لكارنيڤورات لبديانيين لخرين كان مواتي ب شكل مزيان ل التشعبيط ف الشجر ب مخالب ماضيين كيف لبرة، و كان عندو طراف قداميين و مفاصل لي كايشبهو ل لكارنيڤورات لعصريين. م.كوݣنيتوس ف لغالب كان ساكن ف لغابة و رشيق بزاف لي كان كايفرس لحيوانات الصغر منو. بحال لبزوليات الصغار، الزواحف، و الطيور.

تصغير|عجل لبحر نيوزيلانضي (فوكاركطوس هوكيري)
تصغير|راكون شايع (پروصيون لوطو)
واحد النيقاش باقي كاين على لأصل د زعانفيات الرجلين. لبراهن لموليكيين الجداد كايلمحو بلي زعانفيات الرجلين تطوورو من واحد الجد لي كايشبه ل "الدب" جوايه 23 مليون عام هادي ف وقيتة اللخر ديال ليپوك د لأوليݣوصين ولا ف لبدية د ليپوك د لميوصين، لي هي پيريوض نتيقالية بين لپيريوضات د لپاليوجين لي سخن و النيوجين لي بْرْد. وخا هاكداك، لكتيشاف د لفوصيل د پوجيلا دارويني - Pujilla darwini ف الرواسب د نوناڤوت ف لبدية د لميوصين كاتلمح ل واحد السيناريو مبدل. بحال لقضاعات د دابا، پوجيلا كائن عندو قزيبة طويلة، رجلين قصار، و صبعان مشبكين ف بلاصة لمجادف. غير هو، رجليه و كتافو كانو صليبين كتر، و هاد لحيوان ف لغالب كان عوام رباعي لمشية–مخلي واحد الشكل من لحركة لبحرية لي ودات ل لحضور د النواع د لعومان لكبار لي كاتوضف دابا من زعانفيات الرجلين لعصريين. پوجيلا تحط ف واحد التقسيمة د لعرسيات.

## لكلاصاج
* تنضيمة تحتانية: **كلبيات الشكل** (كارنيڤورات لي كاتشبه ل "لكلب")
** ݣنس: ليكوفوصيون (منقارض)
** فاميلة فوقانية: آمفيسيونويديات
*** فاميلة: آمفيسيونويدات (لكلب الدب [منقارض])
** تنضيمة صغيورانية فوقانية: آركطوسيونويدات
** تنضيمة صغيورانية: سيونويديات
*** فاميلة فوقانية: كلالبيات
**** فاميلة: كلبيات (لكلاب و النواع لقراب)
** تنضيمة صغيورانية: آركطويديات
*** تنضيمة قزمة: شباه الدبيات
**** ݣنس: آضراكون (منقارض)
**** فاميلة فوقانية: دبيات الشكل
***** فاميلة: دبيات (الدبوبا)
*** فاميلة فوقانية: عرسيات الشكل
**** ݣنس: پليسيوݣالي (منقارض)
**** فاميلة: إيلوريدات (لپانضات لحمرا و النواع لقراب)
**** فاميلة: ضربانيات (الضرابن و غريرات الريحة)
**** فاميلة: عرسيات (بني عرس و النواع لقراب)
**** فاميلة: راكونيات (الراكونات و النواع لقراب)
**** تقسيمة ماميقنش منها:
***** ݣنس: پييݣنيتيس (منقارض)
*** تنضيمة قزمة: شباه زعانفيات الرجلين
**** ݣنس: پيناركتيديون (منقارض)
**** فاميلة: إنالياركتيدات (منقارضة)
**** فاميلة: سيمانطوريدات (منقارضة)
**** تقسيمة: شكال زعانفيات الرجلين
***** ݣنس: فقمات د لموحيط لهادي (منقارض)
***** ݣنس: پطيروناركطوس (منقارض)
***** تقسيمة تحتانية: زعانفيات الرجلين
****** فاميلة فوقانية: شباه عجليات لبحر
******* فاميلة: فضيّات (لفض و النواع لقراب)
******* فاميلة: عجليات لبحر (لفقمات ب لودنين)
****** فاميلة فوقانية: شباه لفقميات
******* فاميلة: فقميات (لفقمات لحقيقيين/ بلا ودنين)
******* فاميلة: ديسماطوفوسيدات (منقارضة)
### فيلوجينيا

لكلاضوݣرام مبازي على لفيلوجينيا لموليكية د ستة د الجينات ف فلين (Flynn) (2005)، شباه لعرسيات تميزاجوراو من مور التحاليل لمولتيجينية - Multigene د Law et al، ف 2018.

## مصادر


تصنيف:كارنيڤورات